郭得勝

郭得勝係香港新鴻基地產其中一個創辦人。廣東省中山人，家族經營雜貨批發等等，二次大戰之後嚟到香港。

商業經營簡歷 
1952年，郭得勝創辦咗鴻昌進出口公司經營洋貨批發，眼光獨具，睇到香港當時興盛嘅成衣業嘅前景，攞到日本YKK拉鏈喺香港嘅獨家代理權，生意興隆，有「洋雜大王」嘅稱號。

1958年，郭得勝、李兆基同埋馮景禧一齊開咗永業企業公司，去打入地產業發展。1963年，三人一共投資咗100萬港元開咗新鴻基公司。

1990年，郭得勝死後，新鴻基地產市值已經去到254億港元，比初初上市嘅時候增長咗62倍。

1990年10月30號上晝11點23分，郭得勝喺養和醫院因為心臟病發而逝世，終年79歲，11月5號喺香港殯儀館出殯，隨即送去將軍澳華人永遠墳場土葬。

屋企 
郭得勝一生人結咗兩次婚，第一位老婆係黃秀瓊，第二位係鄺肖卿。佢同鄺肖卿生咗3個仔3個女，包括大仔郭炳湘、二仔郭炳江、細仔郭炳聯、大女郭燕萍、二女郭婉君同埋細女郭婉儀，其中第一位老婆黃秀瓊、大女郭燕萍同埋二女郭婉君都早過郭得勝死。

用佢個名嘅嘢 
天主教郭得勝中學
郭得勝心臟中心

郭得勝家族

郭得勝生平故事

香港生意人